Diari Oficial de la Generalitat Valenciana


Sumari del DOGV 5483, del 03-04-2007 (2007/1950)

RESOLUCIÓ de 2 de febrer del 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 2.476 m² de superfície, situada a Castelló de Rugat (València), entre els carrers del Tossal i del Bulevard número 1, realitzada per l'ajuntament del dit municipi a favor de la Generalitat, per a ser destinada a la construcció d'un Parc Rural d'Emergències.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5483

Data del DOGV
:   03-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1950


Data del document
:   02-02-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de Rugat
    * transmissió de la propietat
    * cultura regional
    * propietat immobiliària

L'Ajuntament de Castelló de Rugat, en sessió plenària realitzada el dia 8 de setembre del 2006, va acordar la cessió gratuïta a la Generalitat de la parcel·la de la seua propietat, de 2.476 m² de superfície, situada entre els carrers del Tossal i del Bulevard número 1, de la dita població. La cessió es realitza amb la finalitat de destinar la parcel·la a la construcció d'un Parc Rural d'Emergències.  
El punt quart de l'acord pel qual s'aprova la cessió establix que: "la cessió es fa de forma provisional i serà definitiva quan es publique l'acord en el BOP de València i se certifique que no hi ha hagut cap reclamació o al·legació que s'opose a la cessió". Segons consta en l'expedient:  
o L'acord va ser publicat en el BOP de València número 223 de 19 de setembre del 2006.  
o Transcorregut el termini de 15 dies, segons certificació del secretari de l'ajuntament de 16 d'octubre del 2006, amb el vistiplau de l'alcalde, no s'ha presentat cap al·legació ni reclamació que s'opose a la cessió.  
A proposta de la Conselleria de Justícia, Interior i Administracions Públiques, es van iniciar els tràmits legals oportuns per a l'acceptació de la cessió de la parcel·la.  
Consta que l'ajuntament ha tramitat l'expedient segons el que disposen els articles 110 i següents del Reglament de Béns de les Entitats Locals en tindre l'immoble que se cedix la naturalesa jurídica de patrimonial, així com que la Conselleria de Justícia, Interior i Administracions Públiques té previsió de despesa necessària per a complir els compromisos que la Generalitat adquirix com a conseqüència de l'acceptació de la parcel·la.  
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que "2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.". En conseqüència, una vegada perfeccionada la cessió i acceptació, l'immoble queda automàticament afecte el servici públic protecció del medi ambient i adscrit a la Conselleria de Justícia, Interior i Administracions Públiques, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Castelló de Rugat de la parcel·la de la seua propietat que té 2.476 m² de superfície, situada entre els carrers del Tossal i del Bulevard número 1 de la dita població, que confronta: front, Bulevard 1; dreta, carrer del Tossal; esquerra, parcel·la D; i oest, parcel·les externes del Polígon Industrial "El Molí".   
Consta inscrita en el Registre de la Propietat d'Albaida al tom 1001, llibre 64, foli 74, finca 7329, inscripció 1a.   
Referència cadastral: no hi consta.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Castelló de Rugat, s'efectua amb la condició de destinar la parcel·la a la construcció d'un Parc Rural d'Emergències i amb subjecció al que establix l'article 111 del Reglament de Béns de les Entitats Locals.  
Tercer  
La parcel·la acceptada haurà d'incorporar-se a l'Inventari General de Béns i Drets de la Generalitat, en concepte de bé de domini públic afecte el servici públic protecció del medi ambient i adscrit a la Conselleria de Justícia, Interior i Administracions Públiques, a qui correspon les competències demanials sobre el mateix, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat  
València, 2 de febrer del 2007.- El conseller d'Economia, Hisenda i Ocupació: Gerardo Camps Devesa.